Document ID: /roh_data/filtered/fineweb-2-filterrobots_roh.jsonl.gz/71867

In direcziun Malögia nun es il Lej da Segl auncha dschiet tresoura. Las vschinaunchas scussaglian dad ir süls lejs pel mumaint (fotografia: ESTM).
Ils lejs süsom l’Engiadin’Ota haun quist an causa las temperaturas otas cumanzo a dschler pür in schner. Eir scha’ls lejs nu sun cuvernos tresoura cun üna vetta da glatsch – ed eir scha las vschinaunchas scussaglian dad ir lasura – es in gir bgera glieud a giodair il fenomen dal glatsch nair.